ജോസഫ് ക്രിസ്റ്റോ മെമ്മോറിയല് രക്തദാന ക്യാന്പ് വെള്ളിയാഴ്ച കുവൈറ്റ് സിറ്റി: കോവിഡ് മഹാമാരിക്കാലത്ത് അകാലത്തില് മരണമടഞ്ഞ കുവൈറ്റ് മലങ്കര സഭയുടെ സജീവ പ്രവര്ത്തകന് ജോസഫ് ക്രിസ്റ്റോയുടെ സ്മരണാര്ഥം കുവൈറ്റ് മലങ്കര റൈറ്റ് മൂവ്മെന്റിന്റെ യുവജന വിഭാഗമായ മലങ്കര കാത്തലിക് യൂത്ത് മൂവ്മെന്റ് എംസിവൈഎം., കുവൈറ്റും, ബ്ലഡ് ഡോണേവ്സ് കേരള, കുവൈറ്റ് ചാപ്റ്ററും സംയുക്തമായി കേരളപ്പിറവിയോടനുബന്ധിച്ച് നവംബര് 5 വെള്ളിയാഴ്ച ഉച്ചക്ക് 1 മുതല് വൈകുന്നേരം 6 വരെ അദാന് ബ്ലഡ് ബാങ്കില് വച്ച് രക്തദാന ക്യാന്പ് സംഘടിപ്പിക്കുന്നു. ഇന്ത്യാകുവൈറ്റ് നയതന്ത്ര ബന്ധത്തിന്റെ 60 മത് വാര്ഷികത്തിന്റെയും, ഇന്ത്യന് സ്വാതന്ത്ര്യത്തിന്റെ 75 മത് വാര്ഷികാഘോഷങ്ങളുടേയും ഭാഗമായിക്കൂടിയാണ് ക്യാന്പ് സംഘടിപ്പിക്കുന്നത്. ക്യാന്പില് പങ്കെടുക്കാന് താല്പര്യമുള്ളവര് http:www.bdkkuwait.orgeventregistration എന്ന ലിങ്കില് പേര് രജിസ്റ്റര് ചെയ്യുകയോ 6514 1374, 5153 6354, 5500 6082 എന്നീ നന്പരുകളില് ബന്ധപ്പെടുകയോ ചെയ്യാം.വാഹന സൗകര്യം ലഭ്യമാണ്.സലിം കോട്ടയില്